Kolmapäevasel nõukogu koosolekul kinnitati haigekassa 2013. aasta majandusaasta aruanne. Möödunud aastal rahastas haigekassa Eesti elanikele tervishoiuteenuseid, ravimeid ning erinevaid hüvitisi kokku 830 miljoni euro eest, mis on 7% enam kui aasta varem.
„Olulisena tuleb möödunud aastast välja tuua tegevused esmatasandi edasiseks tugevdamiseks – näiteks alustasime teise pereõe ning e-konsultatsiooni teenuste rahastamist. Mõlemad on üliolulised nii perearsti kui ka eriarstide teenuse kättesaadavuse ja efektiivsuse parandamisel,“ märkis haigekassa juhatuse esimees Tanel Ross.